Paulus Čerenkov
Paulus Čerenkov Res apud Vicidata repertae: Nativitas: 28 Iulii 1904; Novaya Chigla Obitus: 6 Ianuarii 1990; Moscua Patria: Imperium Russicum, Unio Sovietica Familia Coniunx: Maria Putintseva Memoria Sepultura: Sepulcretum Novodevicense Paulus Alexii filius Čerenkov (Russice Павел Алексеевич Черенков, tr. Pavel Alekseevič Čerenkov; 28 Iulii 1904 – 6 Ianuarii 1990) erat physicus Sovieticus, qui opera sua scientifica ut plurimum ad opticam physicam et physicam nuclearem applicavit. Alumnus facultatis physico-mathematicae Universitatis Publicae Voronegiensis, Čerenkov anno 1934 in laboratorio cum Sergio Vavilov praefecto explorationes luminescentiae liquorum perficiens, radiationem reperit, dein in eius honorem vocatam. Anno 1964 socius correspondens, et anno 1970 academicus Academiae Scientiarum URSS electus est. Annis 1946 et 1951 Praemio Staliniano, anno 1958 Praemio Nobeliano Physicae (cum Elia Frank et Inguaro Tamm), anno 1977 Praemio Publico URSS, et anno 1984 titulo Herois Laboris Socialistici ornatus est.